Tuli kulje kanssani

Tuli kulje kanssani on hardcore punk -yhtye Abduktion esikoisalbumi, joka julkaistiin toukokuussa 2005 levymerkillä Fullsteam Records. Albumin nimi on viittaus vuonna 1992 julkaistuun yhdysvaltalaiseen elokuvaan Twin Peaks – Tuli kulje kanssani.

 Vastaanotto 
 Desibeli     Dome  positiivinen   Imperiumi     Smackthejack.net     Soundi    
Albumi sai erinomaisen vastaanoton. Soundin Ville Sorvali antoi albumille täydet viisi tähteä. Hän sanoi suoraviivaisen ja vihanpurkauksia suoltavan paahdon olevan varsin kaukana perinteisestä suomalaisesta hardcore-musiikista, jonka ennalta-arvaamattomuus ja luovuus antavat sille tarttumapintaa ja tekevät siitä mielenkiintoisen teoksen. Dome.fi -sivuston Arttu Tolonen kehui suomen kielen käyttöä. Hän piti albumia alkuun yksioikoisena, mutta totesi kappaleiden muodostuvan ajan kanssa omiksi yksilöikseen. Imperiumin Jani Leppänen piti albumia lähestymistavasta riippuen piristävänä tai vaihtoehtoisesti masentavana kokonaisuutena lukuisine koukkuineen, joka ei sisällä yhtäkään huonoa kappaletta. Desibelin Ilkka Valpasvuo piti positiivisena muutoksen solisti Mikko Suikkasen ulosannin selkeytymistä aikaisempaan tuotantoon verrattuna, ja piti albumia omalla sarallaan vakuuttavana teoksena sekä edeltävää tuotantoakin tiukempana tuotoksena.

 Kappaleet 
Kaikki kappaleet säveltänyt Jukka Laajakallio sekä sanoittanut Mikko Suikkanen.

 Kokoonpano 

 Yhtye 
 Mikko Suikkanen – laulu, taustalaulu
 Jukka Laajakallio – kitara, taustalaulu
 Antti Sompinmäki – kitara
 Tuomas Järvinen – basso
 Teemu Alajoki – rummut

 Vierailevat muusikot 
 Mikko Honkaniemi – laulu (kappale 2)
 Saku Tamminen – sello (kappale 12)

 Tuotanto 
 Samu Oittinen – tuottaja, miksaaja
 Mika Jussila – masteroija
 Jani Kaarlela – valokuva

 Lähteet 

 Aiheesta muualla 
 Discogs: Abduktio – Tuli kulje kanssani 

Luokka:Vuoden 2005 esikoisalbumit
Luokka:Abduktion albumit